**Keszthely Város Önkormányzata Képviselő-testülete**

**20/2015. (VIII. 19.) önkormányzati rendelete**

**a helyi adókról szóló 42/2013. (XI. 29.) önkormányzati rendelet módosításáról**

Keszthely Város Önkormányzata Képviselő-testülete az Alaptörvény 32. Cikk (2) bekezdésében rögzített felhatalmazás alapján a helyi adókról szóló 42/2013. (XI. 29.) önkormányzati rendeletét (továbbiakban: Rendelet) az alábbiak szerint módosítja.

1.§ A Rendelet 6.§-a az alábbi új rendelkezéssel egészül ki:

„6.§ A Htv. 13.§-a által meghatározott adómentességen túl a magánszemély adóalanyt a fizetendő adóból 40% kedvezmény illeti meg a tulajdonában lévő nem lakás céljára szolgáló építményei - kivéve a vállalkozók üzleti célt szolgáló építményei - után. **Mentes továbbá az adó hatálya alól azon építmény, ami után magánszemélyek kommunális adót fizetnek.”**

2.§ A Rendelet 7.§-a helyébe az alábbi rendelkezés lép:

**„7.§ Adómentesség**

**Mentes az adó hatálya alól az önkormányzat illetékességi területén lévő 2.000 m2 területnél kisebb belterületi beépítetlen telek.”**

3.§ A Rendelet 12.§-a az alábbi új (2) bekezdéssel egészül ki:

„12.§

…

**(2) Mentes továbbá az adó hatálya alól a magánszemélyek tulajdonában lévő lakásnak minősülő azon építmény, amely tulajdonosa vagy vagyoni értékű jog jogosítottja nem rendelkezik a lakcímbejelentés szabályai szerint nyilvántartásba vett lakóhellyel, tartózkodási hellyel Magyarország területén.”**

4.§ Záró rendelkezések

1. Jelen rendelet 2015. szeptember 1. napján lép hatályba.
2. Jelen rendelet hatályba lépésével egyidejűleg hatályát veszti a Rendelet 3.§-a és a 10.§ (2) bekezdése.
3. Jelen rendelet a hatályba lépését követő napon hatályát veszti.

Ruzsics Ferenc Dr. Horváth Teréz

polgármester jegyző